தொத்துகின்ற வௌவால்போல் மரத்தின் மீதும் தூங்குகின்ற பூனைபோல் பரண்கள் மீதும் முத்தெடுக்கும் மனிதர்போல் கிணற்றி னுள்ளும் மூட்டையினைப் போல்வீட்டின் இடுக்கினுள்ளும் மொய்த்திருக்க லானார்கள்! கருத்தின் பூதம் முன்னிற்கும் பூதமாய் எங்கும் கண்டே!  முன்நடப்போர் பின்வருவோர் தம்மை எல்லாம் முகம்திருப்பிப் பார்க்கும்முனம் பூதம் பூதம் என்றலறி எதிர்வருவோர் தமைஅ ணைக்க என்செய்வோம் பூதமென அவரும் ஓடி நின்றிருக்கும் குதிரையையோ எதையோ தொட்டு நிலைகலங்கி விழும்போதும் புழுதி தூற்றி முன்றிலிலே பிள்ளைகளின் கண்கெ டுத்து முழுநாட்டின் எழில்கெடுக்க முழக்கஞ் செய்வார். இயல் 50 